# Aurinkopyörä

### Wikipedia

Aurinkopyörän kuva poltetaan saksalaisen perinteen mukaan talvipäivänseisauksen aikoihin

Aurinkopyörä eli aurinkoristi on ensimmäisiä tunnettuja ei-kuvallisia symboleita, joita löytyy jo pronssikauden kalliopiirroksista. Aurinkopyörä on pyörä tai ympyrä, jossa on vähintään neljä puolaa tai halkaisijaa, joista muodostuu risti. Kuvio on tunnettu eri muodoissa eri puolilla Euraasian mannerta ja Amerikkaa. Aurinkopyörä kuvaa vuoden ja päivän kiertoa, ja sen on ajateltu kuvastavan kierroksellista aikakäsitystä. Aurinkopyörä on ilmeisesti myös puolallisen pyörän kuva. Tällainen pyörä oli aikanaan tärkeä keksintö, ja levitti Lähi-idän kulttuureita ja kieliä laajalle. Aurinkopyörällä on myös runsaasti muita merkityksiä ja nimityksiä. Aurinkopyörä on muun muassa Intian ja romanien lipuissa.

Jotkin venäläiset pakanat laittoivat entisaikaan juhannusyönä palavan kärrynpyörän vierimään alas mäenrinnettä. Tällä näyteltiin ilmeisesti auringon kiertoa. Latviassa poltetaan edelleen yleisesti juhannusyönä Jāņi-tulia, joissa palaa paaluun kiinnitetty, tervattu kärrynpyörä. Saksassa on ollut tapana polttaa aurinkopyörän kuva vastakkaisena aikana vuodesta, talvipäivänseisauksen aikoihin.

Venäjällä on ollut tapana tehdä aurinkopyörää muistuttavia ukkosmerkkejä talojen seiniin torjumaan salamaniskuja.

## [muokkaa] Erilaisia aurinkopyöriä:

Yksinkertainen perusmuoto |  | Kelttiläistyylinen risti |
Katkelmallinen ympyrä ja risti | Kahdeksanpuolainen pyörä | Yhdysvaltain kaakkoisosien alkuperäiskansojen aurinkoristi kuvaa sekä tulta että aurinkoa

## [muokkaa] Katso myös

- Hakaristi
- Tursaansydän
- Ukkosmerkki
- Risti
- Ankh

## [muokkaa] Aiheesta muualla

- Symbols.com: Symbolism of sun cross

| Tämä mytologiaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/u/r/Aurinkopy%C3%B6r%C3%A4.html

Luokat: Mytologiatyngät | Mytologia | Symbolit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Polski
- Türkçe